Lav et referat af nedenstående tekst:

Tekst:
Det er i hvert fald politiets opfattelse at de tidligere medarbejdere snød de to topfolk til at sælge en ejendom til 1,7 millioner kroner under markedsprisen. Til gengæld skulle de have over en halv million kroner af køberen af ejendommen. Det er plottet i en helt usædvanlig sag om kommunal korruption, som er under opsejling i Retten i Aalborg. Tirsdag skal retten i første omgang tage stilling til, om de to tidligere medarbejdere skal beskyttes af navneforbud. Ifølge det anklageskrift, der ligger klar i sagen, foregik bedrageriet tilbage i 2018. I perioden fra maj til juli arbejde de to medarbejdere på salget af ejendommen, og det fremgår af anklageskriftet, at det tilsyneladende lykkedes de to medarbejdere at overbevise borgmesteren og kommunaldirektøren om, at salget af ejendommen var, som det skulle være, men det var det efter politiets opfattelse langt fra. Der var tværtimod tale om særdeles favorable vilkår for køberen af ejendommen. Prisen var således hele 1,7 millioner kroner under markedsprisen, og prisen var ligeledes mindst 700.000 kroner under den pris, som kommunen egentlig var indstillet på at ville have for ejendommen, fremgår det af anklageskriftet i sagen. Dertil kommer, at handlen heller var godkendt af kommunens økonomiudvalg. De to mænd er på det grundlag tiltalt for bedrageri af særlig grov beskaffenhed. Bestikkelse for over en halv million Det fremgår videre af anklageskriftet, at de to tiltalte ikke blot lykkedes med at snøre borgmesteren og kommunaldirektøren. De er nemlig også tiltalt for at fikse ejendomshandlen, så to andre, der var interesserede i at byde på ejendommen ikke fik mulighed for det. Derfor er de to mænd tiltalt efter straffelovens §155, som handler om at misbruge sin stilling til at krænke borgeres ret – i dette tilfælde altså to borgeres interesse i at byde på den kommunale ejendom. Men sagen slutter langt fra der. Politiet mener, at køberen af ejendommen efterfølgende skulle betale de to kommunale medarbejdere 537.000 kroner for ulejligheden med at sikre ham ejendommen. De to kommunale medarbejdere er derfor tiltalt for overtrædelse af straffelovens §144 om at modtage bestikkelse, ligesom køberen af ejendommen er tiltalt efter §122, som handler om at give bestikkelse. Det fremgår imidlertid også, at pengene aldrig blev udbetalt – ifølge oplysningerne i sagen, fordi de nu tiltalte fornemmede, at politiet var i hælene på dem, og at de derfor afstod fra at modtage pengene som ellers planlagt. Millionsvindel over for Civilstyrelsen Der venter i øvrigt den ene af de to forhenværende kommunale medarbejdere endnu flere alvorlige anklager. I forbindelse med sagen er han også tiltalt for fra 2014 til 2020 at have snydt og bedraget Civilstyrelsen for mere end 1,3 millioner kroner. Bedrageriet foregik ved, at manden fik finansieret opstart og drift af nogle kontorer, som skulle tilbyde en form for juridisk hjælp. Ifølge anklagerne levede disse projekter langt fra op til det, der var lovet, lejen af kontorlokalerne var alt for høj i forhold til markedsprisen og den tiltalte hævede selv store lønhonorarer – ifølge politiet uberettiget, og derfor er han også tiltalt for bedrageri af særlig grov beskaffenhed. Det fremgår ikke før sagens start, hvordan de to tiltalte i korruptionssagen forholder sig.

Referat:
To nu tidligere medarbejdere i Rebild Kommune snød og bedrog  Rebild Kommunes borgmester og kommunaldirektør for millionbeløb.